section_heading: Životopis
paragraph_text: Kao stipendist Svjetske košarkaške federacije Gunjević je diplomirao menadžment na prestižnom Royal Hollowayu, Sveučilišta u Londonu i istovremeno postao prvi verificirani menadžer FIBA-ine akademije u Regiji. 2016. godine dodijeljena mu je čast da bude jedini Ambasador košarke 3x3 u Hrvatskoj a početkom sezone 2018./19. izabran je za službenog Delegata najjačeg europskog klupskog košarkaškog natjecanja - Eurolige.